Temeljem članka 18., stavak 1., Zakona o udrugama („Narodne Novine“ broj 74/14, 70/17, 98/19 i 151/22), te članka 28. Statuta LAG-a Vuka-Dunav (06. rujna 2023. godine), Izmjenama i dopunama Statuta (17. prosinca 2024. godine), Upravni odbor LAG-a na svojoj 77. sjednici, dana 24. listopada 2025. godine, donosi

**ODLUKU**

**o pokretanju drugog projekta suradnje**

Članak 1.

U svrhu provedbe Lokalne razvojne strategije LAG-a Vuka-Dunav za razdoblje 2023.-2027. godine, LAG Vuka-Dunav će provesti drugi projekt suradnje putem Leader intervencija 77.06.

Članak 2.

Upravni odbor LAG-a Vuka-Dunav donosi odluku o pokretanju drugog projekta suradnje na temu: Biodinamika.

Partneri na projektu suradnje su: LAG Međimurski doli i bregi, LAG Sava, LAG Mura - Drava, LAG Moslavina i LAG Vuka - Dunav.

Svrha projekta je povezivanje lokalnih inicijativa na međunarodnom i transnacionalnom području u svrhu poticanja održive uporabe prirodnih resursa, te posjet primjerima dobre prakse ekološke i biodinamičke poljoprivrede, te obnovljivih izvora energije.

Članak 3.

Ova Odluka stupa na snagu danom donošenja.

URBROJ: UO/25-44

U Antunovcu, 24. listopada 2025. godine

Predsjednik Upravnog odbora

LAG-a Vuka-Dunav

Marjan Tomas